Deși voluntarii nu beneficiază de vreo recompensă salarială, ei au totuși șansa ca în perioada de voluntariat să câștige experiență, să își dovedească abilitățile și eficiența, iar aceste atu-uri le-ar putea fi favorabile în cursul anului viitor, când Poliția Locală din Galați va face angajări și vor fi scoase la concurs 17 posturi.  „Se fac contracte, vor avea caracter oficial, vor fi înregistrate, le putem elibera adeverințe, iar în finalul legii se spune că în anumite situații, gen concursuri, poate chiar la Poliția Locală, pot primi cumva un vot pozitiv sau vor fi selecționați cu precădere în acest segment, dacă dau randament, bineînțeles”, a mai declarat Petrică Hahui.